http://www.loc.gov/mods/v3 http://www.loc.gov/standards/mods/v3/mods-3-2.xsd
Coa meticulosidade dun etnógrafo e o verismo das propias vivencias García Barros ofrécenos nas Aventuras de Alberte Quiñoi (as súas aventuras), un retrato do correr dos días nunha aldea galega do val do Ulla, nos últimos anos do século XIX, a través das trasnadas e aconteceres do cativo Alberte, onde amosa un profundo coñecemento do país. Unha obra escrita con intelixencia e fonda sensibilidade, que supera o costumismo a través do humor e cunha forte carga irónica no tratamento de costumes e dos temas relixioso e idiomático. Un espello da vida de gran valor etnográfico e unha crónica miúda dos días e dos oficios. Un retrato de nós.
Non recomendada para menores de 14 anos.